title: Rozhodnutie Rady 2013/88/SZBP z  18. februára 2013 , ktorým sa mení a dopĺňa rozhodnutie 2010/800/SZBP o reštriktívnych opatreniach voči Kórejskej ľudovodemokratickej republike

text:
               19.2.2013

               SK

               Úradný vestník Európskej únie

               L 46/28

         ROZHODNUTIE RADY 2013/88/SZBP
   z 18. februára 2013,
   ktorým sa mení a dopĺňa rozhodnutie 2010/800/SZBP o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na rozhodnutie Rady 2010/800/SZBP z 22. decembra 2010 o reštriktívnych opatreniach voči Kórejskej ľudovodemokratickej republike (1), a najmä na jeho článok 10 ods. 1 a článok 12 ods. 3,
   keďže:

               (1)

               Rada 22. decembra 2010 prijala rozhodnutie 2010/800/SZBP.

               (2)

               Rada 10. decembra 2012 vyjadrila hlboké znepokojenie nad úmyslom Kórejskej ľudovodemokratickej republiky (KĽDR) vypustiť „pracovný satelit“, keďže pri takomto vypustení je potrebné využiť technológiu balistických rakiet, čo predstavuje ďalšie jednoznačné porušenie medzinárodných záväzkov KĽDR, ako sa ustanovujú najmä v rámci rezolúcií Bezpečnostnej rady Organizácie Spojených národov (BR OSN) č. 1695 (2006), rezolúcii BR OSN č. 1718 (2006) a rezolúcii BR OSN č. 1874 (2009), a čo je v priamom rozpore s jednotnou výzvou medzinárodného spoločenstva nerealizovať takéto vypustenia.

               (3)

               Bezpečnostná rada OSN prijala 22. januára 2013 rezolúciu BR OSN č. 2087 (2013), v ktorej odsúdila vypustenie s použitím technológie balistických rakiet, ktoré KĽDR uskutočnila 12. decembra 2012 a ktoré bolo v rozpore s rezolúciami BR OSN č. 1718 (2006) a č. 1874 (2009).

               (4)

               KĽDR 12. februára 2013 uskutočnila jadrový test, ktorý je v rozpore s jej medzinárodnými záväzkami podľa rezolúcie BR OSN č. 1718 (2006), rezolúcie BR OSN č. 1874 (2009) a rezolúcie BR OSN č. 2087 (2013) a ktorý predstavuje závažné ohrozenie regionálneho a medzinárodného mieru a bezpečnosti.

               (5)

               V odseku 5 písm. a) rezolúcie BR OSN č. 2087 (2013) sa ustanovuje, že reštriktívne opatrenia sa vzťahujú na ďalšie osoby a subjekty.

               (6)

               V odseku 5 písm. b) rezolúcie BR OSN č. 2087 (2013) sa okrem toho ustanovuje, že zákaz dodávok, predaja alebo prevodu určitých položiek, materiálov, zariadení, tovarov a technológií v súlade s odsekom 8 písm. a) bodom (ii) rezolúcie BR OSN č. 1718 (2006) sa vzťahuje aj na položky uvedené v odseku 5 písm. b) rezolúcie BR OSN č. 2087 (2013).

               (7)

               V odseku 8 rezolúcie BR OSN č. 2087 (2013) sa upresňujú určité metódy, ktoré môžu štáty použiť na likvidáciu položiek zaistených v súlade s ustanoveniami rezolúcie BR OSN č. 1718 (2006) a rezolúcie BR OSN č. 1874 (2009) a v súlade s odsekom 14 rezolúcie BR OSN č. 1874 (2009).

               (8)

               V odseku 12 rezolúcie BR OSN č. 2087 (2013) sa tiež štáty vyzývajú, aby boli ostražité a zdržanlivé, pokiaľ ide o vstup jednotlivcov, ktorí pracujú v mene alebo pod vedením označených jednotlivcov alebo subjektov, na ich územie alebo prechod týchto jednotlivcov cez ich územie.

               (9)

               V súlade s odsekom 13 rezolúcie BR OSN č. 2087 (2013) je potrebné ustanoviť, že označeným osobám alebo subjektom alebo akejkoľvek inej osobe alebo subjektu v KĽDR sa neprizná žiadny nárok v súvislosti s plnením akejkoľvek zmluvy alebo uskutočnením akejkoľvek transakcie, na ktoré sa vzťahujú opatrenia schválené podľa príslušných rezolúcií BR OSN alebo opatrenia Únie alebo ktoréhokoľvek členského štátu v súlade s príslušným rozhodnutím BR OSN alebo v zmysle tohto rozhodnutia.

               (10)

               V súlade so závermi Rady o KĽDR z 10. decembra 2012 je vhodné prijať dodatočné reštriktívne opatrenia.

               (11)

               Do rozhodnutia 2010/800/SZBP by sa malo vložiť dodatočné kritérium vzťahujúce sa na autonómne označenie osôb a subjektov zo strany Únie, na ktoré sa vzťahujú reštriktívne opatrenia.

               (12)

               Mal by sa do KĽDR zakázať predaj, dodávka alebo prevod určitých ďalších tovarov, predovšetkým určitých typov hliníka, ktoré sú dôležité pre programy KĽDR súvisiace so zbraňami hromadného ničenia, najmä s jeho sektorom balistických rakiet.

               (13)

               Navyše by sa malo objasniť, že keď sa v tomto rozhodnutí ustanovuje zákaz finančných služieb, tento zahŕňa poskytovanie poisťovacích a zaisťovacích služieb.

               (14)

               Okrem toho by sa mal zakázať nákup, predaj, prevoz alebo sprostredkovanie zlata, vzácnych kovov a diamantov vláde KĽDR, pre ňu alebo od nej.

               (15)

               Ďalej by sa mala zakázať dodávka novo vytlačených, vyrazených alebo do obehu nevydaných bankoviek a mincí KĽDR do centrálnej banky KĽDR alebo v jej prospech.

               (16)

               Mal by sa zakázať predaj alebo kúpa štátnych alebo štátom garantovaných dlhopisov KĽDR.

               (17)

               Ďalej by sa malo zakázať otváranie nových pobočiek, dcérskych spoločností alebo zastupiteľských kancelárií bánk KĽDR na území členských štátov, ako aj zriaďovanie nových spoločných podnikov alebo vytváranie vlastníckych podielov zo strany bánk KĽDR vrátane centrálnej banky KĽDR s bankami patriacimi do jurisdikcie členských štátov. Členské štáty by okrem toho mali prijať vhodné opatrenia, ktorými sa finančným inštitúciám na ich území alebo finančným inštitúciám, ktoré patria do ich jurisdikcie, uloží zákaz otvárať zastupiteľské kancelárie alebo dcérske spoločnosti v KĽDR.

               (18)

               Na základe rozhodnutia výboru BR OSN zriadeného podľa rezolúcie BR OSN č. 1718(2006) by sa malo šesť subjektov vypustiť zo zoznamov uvedených v prílohách II a III k rozhodnutiu 2010/800/SZBP a mali by sa začleniť do zoznamu uvedeného v prílohe I k uvedenému rozhodnutiu. Je tiež potrebné zmeniť a doplniť záznamy o týchto subjektoch.

               (19)

               Ďalej Rada v súlade s článkom 12 ods. 3 rozhodnutia 2010/800/SZBP vykonala úplné preskúmanie zoznamu ostatných osôb a subjektov uvedených v prílohách II a III k uvedenému rozhodnutiu a dospela k záveru, že na tieto osoby a subjekty by sa mali naďalej uplatňovať vhodné reštriktívne opatrenia ustanovené v uvedenom rozhodnutí.

               (20)

               Rozhodnutie 2010/800/SZBP by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/800/SZBP sa týmto mení a dopĺňa takto:

               1.

               Článok 1 sa týmto mení a dopĺňa takto:

                           a)

                           v odseku 1 sa písmeno b) nahrádza takto:

                                       „b)

                                       všetky položky, materiály, zariadenia, tovary a technológie, ktoré stanovila Bezpečnostná rada alebo výbor, ktorý bol zriadený podľa odseku 12 rezolúcie BR OSN č. 1718 (2006) (ďalej len "sankčný výbor"), v súlade s odsekom 8 písm. a) bodom (ii) rezolúcie BR OSN č. 1718 (2006) a odsekom 5 písm. b) rezolúcie BR OSN č. 2087 (2013), ktoré by mohli prispieť k jadrovým programom, programom balistických rakiet alebo programom iných zbraní hromadného ničenia v KĽDR;";

                           b)

                           v odseku 1 sa dopĺňa toto písmeno:

                                       „d)

                                       určité kľúčové zložky sektora balistických rakiet, akými sú napríklad určité typy hliníka využívané v systémoch balistických rakiet. Únia prijme potrebné opatrenia na určenie príslušných položiek, na ktoré sa toto ustanovenie vzťahuje.“;

                           c)

                           v odseku 2 sa písmeno b) nahrádza takto:

                                       „b)

                                       priamo alebo nepriamo poskytovať finančné prostriedky alebo finančnú pomoc v súvislosti s položkami a technológiami uvedenými v odseku 1, a to najmä granty, pôžičky a poistenie vývozného úveru, ako aj poistenie a zaistenie na akýkoľvek predaj, dodávky, prevod alebo vývoz týchto položiek a technológií alebo na poskytnutie súvisiacej odbornej technickej prípravy, poradenstva, služieb, pomoci alebo sprostredkovateľských služieb akejkoľvek osobe, subjektu alebo orgánu v KĽDR alebo na použitie v tejto krajine;“

               2.

               Vkladajú sa tieto články:
               „Článok 1a
               Zakazuje sa priamy aj nepriamy predaj a nákup zlata, vzácnych kovov a diamantov, ich preprava či sprostredkovanie vo vzťahu k vláde KĽDR, jej verejným orgánom, podnikom a agentúram, centrálnej banke KĽDR, ako aj vo vzťahu k osobám a subjektom, ktoré konajú v ich mene alebo pod ich vedením, či subjektom, ktoré vlastnia alebo ovládajú.
               Únia prijme potrebné opatrenia na určenie príslušných položiek, na ktoré sa tento článok vzťahuje.
               Článok 1b
               Zakazuje sa dodávka novo vytlačených, vyrazených alebo do obehu nevydaných bankoviek a mincí KĽDR do centrálnej banky KĽDR alebo v jej prospech.
               Článok 2a
               Zakazuje sa priamy alebo nepriamy predaj štátnych alebo štátom garantovaných dlhopisov KĽDR, ktoré sa vydali po nadobudnutí účinnosti tohto rozhodnutia, vláde KĽDR, jej verejným orgánom, podnikom a agentúram, centrálnej banke KĽDR alebo bankám so sídlom v KĽDR alebo pobočkám a dcérskym spoločnostiam bánk so sídlom v KĽDR, ktoré patria alebo nepatria do jurisdikcie členských štátov, alebo finančným subjektom, ktoré nemajú sídlo v KĽDR ani nepatria do jurisdikcie členských štátov, ale ktoré sú kontrolované osobami a subjektami so sídlom v KĽDR, ako aj akýmkoľvek osobám a subjektom, ktoré konajú v ich mene alebo pod ich vedením, alebo subjektom, ktoré vlastnia alebo kontrolujú, pričom sa rovnako zakazuje nákup takýchto dlhopisov od všetkých uvedených osôb a subjektov, ich sprostredkovanie týmto osobám a subjektom a poskytovanie pomoci pri ich vydávaní.".

               3.

               Článok 4 sa týmto mení a dopĺňa takto:

                           a)

                           v odseku 1 sa dopĺňa toto písmeno:

                                       „d)

                                       osobám, ktoré sa uvádzajú v prílohe IIIA a na ktoré sa nevzťahujú prílohy I, II alebo III a ktoré sú, a to aj prostredníctvom poskytovania finančných služieb, zapojené do dodávok zbraní do alebo z KĽDR a dodávok súvisiaceho materiálu každého typu, alebo do dodávok položiek, materiálov, zariadení, tovarov a technológií, ktoré by mohli prispieť k jadrovému programu KĽDR, jej programu balistických rakiet alebo k iným programom zbraní hromadného ničenia.“;

                           b)

                           odsek 7 sa nahrádza takto:
                           „7.   Členské štáty môžu udeliť výnimky z opatrení uložených v odseku 1 písm. b), c) a d), ak je vycestovanie odôvodnené na základe naliehavej humanitárnej potreby alebo na základe účasti na medzivládnych zasadnutiach vrátane tých, ktoré podporuje Únia, alebo tých, ktorých hostiteľskou krajinou je členský štát predsedajúci OBSE a na ktorých sa vedie politický dialóg, ktorý priamo podporuje demokraciu, ľudské práva a právny štát v KĽDR.“;

                           c)

                           odsek 9 sa nahrádza takto:
                           „9.   V prípadoch, v ktorých členský štát povolí osobám uvedeným na zozname v prílohe I, II, III alebo IIIA vstup na svoje územie alebo prechod cez svoje územie podľa odsekov 4, 5 a 7, sa toto povolenie obmedzí na účel, na ktorý sa udeľuje, a na osoby, ktorých sa týka.“;

                           d)

                           dopĺňa sa tento odsek:
                           „10.   Členské štáty uplatňujú ostražitý a zdržanlivý prístup, pokiaľ ide o vstup jednotlivcov, ktorí pracujú v mene alebo pod vedením označených jednotlivcov alebo subjektov uvedených v prílohe I, na ich územie alebo prechod týchto jednotlivcov cez ich územie.".

               4.

               V článku 5 ods. 1 sa dopĺňa toto písmeno:

                           „d)

                           osôb a subjektov, ktoré sa uvádzajú v prílohe IIIA a na ktoré sa nevzťahujú prílohy I, II alebo III a ktoré sú, a to aj prostredníctvom poskytovania finančných služieb, zapojené do dodávok zbraní do alebo z KĽDR a dodávok súvisiaceho materiálu každého typu, alebo do dodávok položiek, materiálov, zariadení, tovarov a technológií, ktoré by mohli prispieť k jadrovému programu KĽDR, jej programu balistických rakiet alebo k iným programom zbraní hromadného ničenia.“.

               5.

               Vkladá sa tento článok:
               „Článok 6a
               1.   Zakazuje sa otváranie nových pobočiek, dcérskych spoločností alebo zastupiteľských kancelárií bánk KĽDR na území členských štátov, ako aj zriaďovanie nových spoločných podnikov alebo vytváranie vlastníckych podielov zo strany bánk KĽDR, vrátane centrálnej banky KĽDR, jej pobočiek a dcérskych spoločností a iných finančných subjektov uvedených v článku 6, s bankami patriacimi do jurisdikcie členských štátov.
               2.   Finančným inštitúciám na území členských štátov a finančným inštitúciám, ktoré patria do ich jurisdikcie, sa ukladá zákaz otvárať zastupiteľské kancelárie alebo dcérske spoločnosti v KĽDR.“.

               6.

               Článok 7 ods. 5 sa nahrádza takto:
               “5.   V prípadoch vykonania kontroly uvedenej v odsekoch 1 a 2 členské štáty zadržia a zlikvidujú položky, ktorých dodávky, predaj, prevod alebo vývoz je podľa tohto rozhodnutia zakázaný v súlade s odsekom 14 rezolúcie BR OSN č. 1874 (2009) a odsekom 8 rezolúcie BR OSN č. 2087 (2013).“.

               7.

               Vkladá sa tento článok:
               „Článok 8a
               Označeným osobám alebo subjektom uvedeným v prílohách I, II, III a IIIA ani žiadnej inej osobe či subjektu v KĽDR vrátane vlády KĽDR, jej verejných orgánov, podnikov a agentúr, ani inej osobe či subjektu, ktoré si uplatňujú nárok prostredníctvom akejkoľvek takejto osoby alebo subjektu alebo v ich prospech, sa neuzná žiaden nárok, a to ani kompenzácie, náhrada škody alebo akýkoľvek iný nárok takéhoto druhu, ako je napríklad nárok na započítanie pohľadávky, náhradu škody alebo pohľadávka so zárukou, nároky na predĺženie platnosti alebo vyplatenie dlhopisu, finančné záruky vrátane nárokov vyplývajúcich z akreditívov a podobných nástrojov v súvislosti so žiadnou zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení, o ktorých sa rozhodlo podľa rezolúcie BR OSN č. 1718 (2006), rezolúcie BR OSN č. 1874 (2008) a rezolúcie BR OSN č. 2087 (2013), vrátane opatrení Únie alebo ktoréhokoľvek členského štátu v súlade s príslušnými rozhodnutiami Bezpečnostnej rady alebo opatreniami, na ktoré sa vzťahuje toto rozhodnutie, na základe požiadaviek ustanovených v týchto rozhodnutiach alebo opatreniach alebo v akejkoľvek súvislosti s ich vykonávaním.“.

               8.

               Článok 9 ods. 2 sa nahrádza takto:
               „2.   Rada jednomyseľne a na základe návrhu členských štátov alebo vysokého predstaviteľa Únie pre zahraničné veci a bezpečnostnú politiku vypracuje zoznamy uvedené v prílohách II, III a IIIA a prijme k nim úpravy.“

               9.

               Článok 10 ods. 2 sa nahrádza takto:
               „2.   Ak Rada rozhodne, že sa na osobu alebo subjekt vzťahujú opatrenia uvedené v článku 4 ods. 1 písm. b), c) a d) a v článku 5 ods. 1 písm. b), c) a d), príslušným spôsobom zmení a doplní prílohy II, III alebo IIIA.".

               10.

               Článok 11 sa nahrádza takto:
               „Článok 11
               1.   V prílohách I, II, III a IIIA sa uvádzajú dôvody zaradenia osôb a subjektov do zoznamu, ako ich so zreteľom na prílohu I stanovila Bezpečnostná rada alebo sankčný výbor.
               2.   V prílohách I, II, III a IIIA sa tiež uvádzajú prípadné dostupné informácie potrebné na identifikáciu dotknutých osôb alebo subjektov, ako ich pre prílohu I stanoví Bezpečnostná rada alebo sankčný výbor. Pokiaľ ide o osoby, takéto informácie môžu zahŕňať mená vrátane iných mien, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. Pokiaľ ide o subjekty, tieto informácie môžu zahŕňať názvy, dátum a miesto registrácie, registračné číslo a miesto podnikania. V prílohe I sa uvádza aj dátum označenia Bezpečnostnou radou alebo sankčným výborom.".

               11.

               Článok 12 ods. 3 sa nahrádza takto:
               „3.   Opatrenia uvedené v článku 4 ods. 1 písm. b), c) a d) a v článku 5 ods. 1 písm. b), c) a d) sa pravidelne prehodnocujú, a to aspoň každých 12 mesiacov. Tieto opatrenia sa prestanú uplatňovať na dotknuté osoby alebo subjekty, ak Rada v súlade s postupom uvedeným v článku 9 ods. 2 určí, že podmienky na ich uplatňovanie už neplatia.".

         Článok 2
   Osoby a subjekty uvedené v prílohe I k tomuto rozhodnutiu sa doplnia do zoznamov uvedených v prílohe I k rozhodnutiu 2010/800/SZBP.
   Článok 3
   Subjekty uvedené v prílohe II k tomuto rozhodnutiu sa vypúšťajú zo zoznamov uvedených v prílohách II a III k rozhodnutiu 2010/800/SZBP.
   Článok 4
   Príloha III k tomuto rozhodnutiu sa dopĺňa ako príloha IIIA k rozhodnutiu 2010/800/SZBP.
   Článok 5
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 18. februára 2013

            Za Radu

            predsedníčka

         C. ASHTON

      (1)  Ú. v. EÚ L 341, 23.12.2010, s. 32.

      PRÍLOHA I

         Osoby a subjekty podľa článku 2

      A.   Zoznam osôb podľa článku 4 ods. 1 písm. a) a článku 5 ods. 1 písm. a)

                  Meno

                  Iné mená

                  Dátum narodenia

                  Dátum označenia

                  Ďalšie informácie

                  1.

                  Paek Chang-Ho

                  Pak Chang-Ho;
                  Paek Ch’ang-Ho

                  Dátum narodenia: 18. júna 1964;
                  Miesto narodenia: Kaesong, KĽDR

                  22.1.2013

                  Vyšší úradník a vedúci satelitného kontrolného centra Kórejského výboru pre vesmírne technológie.
                  Cestovný pas č.: 381420754;
                  Dátum vydania cestovného pasu: 7. decembra 2011;
                  Dátum uplynutia platnosti cestovného pasu: 7. decembra 2016.

                  2.

                  Chang Myong-Chin

                  Jang Myong-Jin

                  Dátum narodenia:
                  1966 alebo 1965

                  22.1.2013

                  Generálny riaditeľ stanice na vypúšťanie satelitov v Sohae a vedúci vypúšťacieho centra, z ktorého boli vypustené rakety 13. apríla a 12. decembra 2012.

                  3.

                  Ra Ky’ong-Su

                  22.1.2013

                  Úradník komerčnej banky Tanchon Commercial Bank (TCB). Zo svojej pozície umožňoval transakcie TCB. Túto banku výbor označil v apríli 2009, ako hlavný finančný subjekt KĽDR zodpovedný za predaj konvenčných zbraní, balistických rakiet a tovarov súvisiacich s montážou a výrobou takýchto zbraní.

                  4.

                  Kim Kwang-il

                  22.1.2013

                  Úradník komerčnej banky Tanchon Commercial Bank (TCB). Zo svojej pozície umožňoval transakcie TCB a obchodnej spoločnosti Korea Mining Development Trading Corporation (KOMID). Banku Tanchon výbor označil v apríli 2009, ako hlavný finančný subjekt KĽDR zodpovedný za predaj konvenčných zbraní, balistických rakiet a tovarov súvisiacich s montážou a výrobou takýchto zbraní. Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovaru a zariadení súvisiacich s balistickými raketami a konvenčnými zbraňami.

      B.   Zoznam subjektov podľa článku 5 ods. 1 písm. a)

                  Názov

                  Iné názvy

                  Miesto

                  Dátum označenia

                  Ďalšie informácie

                  1.

                  Kórejský výbor pre vesmírne technológie

                  Výbor KĽDR pre vesmírne technológie;
                  odbor pre vesmírne technológie KĽDR;
                  Výbor pre vesmírne technológie;
                  KCST

                  Pchjongjang, KĽDR

                  22.1.2013

                  Kórejský výbor pre vesmírne technológie (KCST) uskutočnil vypustenia 13. apríla a 12. decembra 2012 prostredníctvom satelitného kontrolného centra a priestoru na vypúšťanie rakiet Sohae.

                  2.

                  Bank of East Land

                  Dongbang Bank;
                  Tongbang U’Nhaeng;
                  Tongbang Bank

                  P.O. Box 32, BEL Building, Jonseung-Dung, Moranbong District, Pchjongjang, KĽDR

                  22.1.2013

                  Finančná inštitúcia KĽDR Bank of East Land uľahčuje výrobcovi a exportérovi zbraní Green Pine Associated Corporation (Green Pine) transakcie súvisiace so zbraňami a inak ho podporuje. Aktívne so spoločnosťou Green Pine spolupracovala na prevodoch finančných prostriedkov, ktorými sa obišli sankcie. V rokoch 2007 a 2008 uľahčila transakcie, do ktorých bola zapojená spoločnosť Green Pine a iránske finančné inštitúcie vrátane Bank Melli a Bank Sepah. Bezpečnostná rada označila Bank Sepah v rezolúcii č. 1747 (2007) za poskytovanie podpory iránskemu programu balistických rakiet. Spoločnosť Green Pine bola výborom označená v apríli 2012.

                  3.

                  Korea Kumryong Trading Corporation

                  22.1.2013

                  Krycí názov, ktorý spoločnosť Korea Mining Development Trading Corporation (KOMID) využíva na činnosti obstarávania. Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami.

                  4.

                  Tosong Technology Trading Corporation

                  Pchjongjang, KĽDR

                  22.1.2013

                  Dcérska spoločnosť spoločnosti Korea Mining Development Corporation (KOMID). Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami.

                  5.

                  Korea Ryonha Machinery Joint Venture Corporation

                  Chosun Yunha Machinery Joint Operation
                  Company; Korea Ryenha Machinery J/V Corporation;
                  Ryonha Machinery Joint Venture Corporation

                  Central District, Pchjongjang, KĽDR
                  Mangungdae-gu, Pchjongjang, KĽDR
                  Mangyongdae District, Pchjongjang, KĽDR

                  22.1.2013

                  Spoločnosť Korea Ryonha Machinery Joint Venture Corporation je dcérskou spoločnosťou spoločnosti Korea Ryonbong General Corporation. Spoločnosť Korea Ryonbong General Corporation, ktorú výbor označil v apríli 2009, je zbrojné konzorcium zamerané na nákup pre obranný priemysel KĽDR a na podporu predaja vojenských zariadení KĽDR.

                  6.

                  Leader (Hong Kong) International

                  Leader International Trading Limited

                  Room 1610 Nan Fung Tower, 173 Des Voeux Road, HongKong

                  22.1.2013

                  Uľahčuje prepravu v mene spoločnosti Korea Mining Development Trading Corporation (KOMID). Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami.

                  7.

                  Green Pine Associated Corporation

                  Cho’ngsong United Trading Company;
                  Chongsong Yonhap;
                  Ch’o’ngsong Yo’nhap;
                  Chosun Chawo’n Kaebal T’uja Hoesa;
                  Jindallae;
                  Ku’mhaeryong Company LTD;
                  Natural Resources Development and Investment Corporation;
                  Saeingp’il Company

                  c/o Reconnaissance General Bureau Headquarters, Hyongjesan-Guyok, Pchjongjang, KĽDR;
                  Nungrado, Pchjongjang, KĽDR

                  2.5.2012

                  Spoločnosť Green Pine Associated Corporation („Green Pine“) prevzala veľa činností spoločnosti Korea Mining Development Trading Corporation (KOMID). Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami.
                  Spoločnosť Green Pine je tiež zodpovedná za vývoz približne polovice zbraní a súvisiaceho materiálu, ktoré KĽDR vyváža.
                  Na spoločnosť Green Pine sa majú vzťahovať sankcie z dôvodu vývozu zbraní alebo súvisiaceho materiálu zo Severnej Kórey. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a raketové systémy, a vyvážala torpéda a poskytovala technickú pomoc iránskym spoločnostiam v oblasti obrany.

                  8.

                  Amroggang Development Banking Corporation

                  Amroggang Development Bank;
                  Amnokkang Development Bank

                  Tongan-dong, Pchjongjang, KĽDR

                  2.5.2012

                  Spoločnosť Amroggang bola založená v roku 2006, je spoločnosťou, ktorá je prepojená s bankou Tanchon Commercial Bank a ktorú riadia jej úradníci. Banka Tanchon zohráva úlohu pri financovaní predaja balistických rakiet spoločnosti KOMID a zapájala sa aj do transakcií, ktoré sa týkali balistických rakiet, od spoločnosti KOMID určenýchpriemyselnej skupine Iran's Shahid Hemmat Industrial Group (SHIG). Banka Tanchon Commercial Bank, ktorú výbor označil v apríli 2009, je hlavným finančným subjektom KĽDR pre predaj konvenčných zbraní, balistických rakiet a tovarov súvisiacich s montážou a výrobou takýchto zbraní. Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami. Bezpečnostná rada označila priemyselnú skupinu SHIG v rezolúcii č. 1737 (2006) za subjekt, ktorý sa zúčastňuje na iránskom programe balistických rakiet.

                  9.

                  Korea Heungjin Trading Company

                  Hunjin Trading Co.;
                  Korea Henjin Trading Co.;
                  Korea Hengjin Trading Company

                  Pchjongjang, KĽDR

                  2.5.2012

                  Spoločnosť KOMID využíva spoločnosť Korea Heungjin Trading Company na obchodné účely. Existuje podozrenie, že sa spoločnosť Heungjin zúčastňovala na dodávke tovarov súvisiacich s raketami priemyselnej skupine Shahid Hemmat Industrial Group (SHIG). Spoločnosť Heungjin je spojená so spoločnosťou KOMID, konkrétnejšie, s jej úradom pre obstarávanie. Spoločnosť Heungjin sa využíva na výrobu technicky vyspelej digitálnej riadiacej jednotky použiteľnej pri konštrukcii rakiet. Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami. Bezpečnostná rada označila priemyselnú skupinu SHIG v rezolúcii č. 1737 (2006) za subjekt, ktorý sa zúčastňuje na iránskom programe balistických rakiet.

      PRÍLOHA II

         Subjekty podľa článku 3

                  1.

                  Green Pine Associated Corporation

                  2.

                  Korea Heungjin Trading Company

                  3.

                  Tosong Technology Trading Corporation

                  4.

                  Korea Ryonha Machinery Joint Venture Corporation

                  5.

                  Amroggang Development Banking Corporation

                  6.

                  Bank of East Land

      PRÍLOHA III

            „PRÍLOHA IIIA
            A.   Zoznam osôb podľa článku 4 ods. 1 písm. d) a článku 5 ods. 1 písm. d)
            … .
            B.   Zoznam subjektov podľa článku 5 ods. 1 písm. d)
            … .“


               19.2.2016

               SK

               Úradný vestník Európskej únie

               C 65/184

         P7_TA(2013)0250
   Počet členov stálych výborov
   Rozhodnutie Európskeho parlamentu z 12. júna 2013 o počte členov stálych výborov (2013/2671(RSO))
   (2016/C 065/29)

      Európsky parlament,

               —

               so zreteľom na návrh Konferencie predsedov,

               —

               so zreteľom na svoje rozhodnutia z 15. júla 2009 (1), 14. decembra 2011 (2) a 18. januára 2012 (3) o počte členov stálych výborov,

               —

               so zreteľom na článok 183 rokovacieho poriadku,

               1.

               rozhodol o zmene počtu členov stálych výborov takto:

                           I.

                           Výbor pre zahraničné veci: 79 členov

                           II.

                           Výbor pre rozvoj: 30 členov

                           III.

                           Výbor pre medzinárodný obchod: 31 členov

                           IV.

                           Výbor pre rozpočet: 45 členov

                           V.

                           Výbor pre kontrolu rozpočtu: 31 členov

                           VI.

                           Výbor pre hospodárske a menové veci: 50 členov

                           VII.

                           Výbor pre zamestnanosť a sociálne veci: 50 členov

                           VIII.

                           Výbor pre životné prostredie, verejné zdravie a bezpečnosť potravín: 71 členov

                           IX.

                           Výbor pre priemysel, výskum a energetiku: 61 členov

                           X.

                           Výbor pre vnútorný trh a ochranu spotrebiteľa: 41 členov

                           XI.

                           Výbor pre dopravu a cestovný ruch: 47 členov

                           XII.

                           Výbor pre regionálny rozvoj: 50 členov

                           XIII.

                           Výbor pre poľnohospodárstvo a rozvoj vidieka: 44 členov

                           XIV.

                           Výbor pre rybné hospodárstvo: 25 členov

                           XV.

                           Výbor pre kultúru a vzdelávanie: 31 členov

                           XVI.

                           Výbor pre právne veci: 25 členov

                           XVII.

                           Výbor pre občianske slobody, spravodlivosť a vnútorné veci: 60 členov

                           XVIII.

                           Výbor pre ústavné veci: 26 členov

                           XIX.

                           Výbor pre práva žien a rodovú rovnosť: 35 členov

                           XX.

                           Výbor pre petície: 35 členov;

               2.

               rozhodol, že toto rozhodnutie nadobúda účinnosť 1. júla 2013;

               3.

               poveruje svojho predsedu, aby postúpil toto rozhodnutie pre informáciu Rade a Komisii.

      (1)  Ú. v. EÚ C 224 E, 19.8.2010, s. 34.

      (2)  Prijaté texty, P7_TA(2011)0570.

      (3)  Prijaté texty, P7_TA(2012)0001.


title: 2012/105/EÚ: Rozhodnutie Rady zo 14. decembra 2011 o podpise v mene Únie a predbežnom vykonávaní Dohody vo forme výmeny listov medzi Európskou úniou a Ruskou federáciou o správe colných kvót uplatňovaných na vývoz dreva z Ruskej federácie do Európskej únie a protokolu medzi Európskou úniou a vládou Ruskej federácie o technických postupoch podľa uvedenej dohody

text:
                  29.2.2012

                  SK

                  Úradný vestník Európskej únie

                  L 57/1

         ROZHODNUTIE RADY
         zo 14. decembra 2011
         o podpise v mene Únie a predbežnom vykonávaní Dohody vo forme výmeny listov medzi Európskou úniou a Ruskou federáciou o správe colných kvót uplatňovaných na vývoz dreva z Ruskej federácie do Európskej únie a protokolu medzi Európskou úniou a vládou Ruskej federácie o technických postupoch podľa uvedenej dohody
         (2012/105/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Vzhľadom na hospodársky význam dovozu surového dreva pre Úniu a význam, ktorý má Ruská federácia pre Úniu ako dodávateľ surového dreva, Komisia dojednala s Ruskou federáciou záväzky Ruskej federácie týkajúce sa zníženia alebo odstránenia vývozného cla v súčasnosti uplatňovaného okrem iného na surové drevo.

                     (2)

                     Tieto záväzky, ktoré sa stanú súčasťou Zoznamu koncesií Ruskej federácie v rámci Svetovej obchodnej organizácie (WTO) pri jej pristúpení k WTO, zahŕňajú colné kvóty pre vývoz určitých druhov ihličnatého dreva, z ktorých časť sa pridelila na vývoz do Únie.

                     (3)

                     V súvislosti s rokovaniami týkajúcimi sa pristúpenia Ruskej federácie k WTO Komisia v mene Únie dojednala s Ruskou federáciou dohodu vo forme výmeny listov medzi Európskou úniou a Ruskou federáciou o správe colných kvót uplatňovaných na vývoz dreva z Ruskej federácie do Európskej únie (ďalej len „dohoda“).

                     (4)

                     Ako sa predpokladá v dohode, Únia a Ruská federácia dojednali podrobné technické postupy týkajúce sa správy colných kvót uvedených v protokole o technických postupoch podľa uvedenej dohody (ďalej len „protokol“).

                     (5)

                     Dohoda a protokol by sa mali podpísať.

                     (6)

                     Keďže je potrebné zabezpečiť, že odo dňa pristúpenia Ruskej federácie k WTO sa bude používať potrebný systém správy colných kvót uplatňovaných na vývoz dreva z Ruskej federácie do Únie, dohoda a protokol by sa mali vykonávať predbežne od uvedeného dátumu do skončenia postupov potrebných na ich uzavretie.

                     (7)

                     S cieľom zabezpečiť jednotné podmienky na vykonávanie ustanovení dohody a protokolu, ktoré sa týkajú správy colných kvót uplatňovaných na vývoz dreva z Ruskej federácie do EÚ, je potrebné preniesť na Komisiu vykonávacie právomoci. Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (1).

                     (8)

                     Na prijímanie vykonávacích aktov týkajúcich sa správy colných kvót v Únii uplatňovaných na vývoz dreva z Ruskej federácie by sa mal použiť postup preskúmania, keďže tieto akty sa týkajú spoločnej obchodnej politiky, a preto patria do pôsobnosti článku 2 ods. 2 písm. b) bodu iv) nariadenia (EÚ) č. 182/2011,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Dohody vo forme výmeny listov medzi Európskou úniou a Ruskou federáciou o správe colných kvót uplatňovaných na vývoz dreva z Ruskej federácie do Európskej únie a protokolu medzi Európskou úniou a vládou Ruskej federácie o technických postupoch podľa uvedenej dohody s výhradou ich uzavretia.
            Texty dohody a protokolu sú pripojené k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať dohodu a protokol v mene Únie.

            Článok 3
            Dohoda a protokol sa v súlade s ustanoveniami dohody a článku 26 ods. 3 protokolu vykonávajú predbežne odo dňa pristúpenia Ruskej federácie k WTO do ukončenia postupov na uzavretie dohody (2).

            Článok 4
            Komisia prijme podrobné pravidlá spôsobu prideľovania povolení na využitie kvóty podľa článku 5 ods. 2 protokolu a akékoľvek ďalšie ustanovenia, ktoré Únia potrebuje na správu množstiev colných kvót pridelených na vývoz do Únie. Tieto vykonávacie akty sa prijmú v súlade s postupom preskúmania uvedeným v článku 5.

            Článok 5

               1.   Komisii pomáha výbor. Tento výbor je výborom v zmysle nariadenia (EÚ) č. 182/2011.

               2.   Ak sa odkazuje na tento článok, uplatňuje sa článok 5 nariadenia (EÚ) č. 182/2011.

            Článok 6
            Toto rozhodnutie nadobúda účinnosť dňom jeho prijatia.

            V Ženeve 14. decembra 2011

                  Za Radu

                  predseda

               M. NOGAJ

            (1)  Ú. v. EÚ L 55, 28.2.2011, s. 13.

            (2)  Dátum, od ktorého sa dohoda a protokol budú predbežne vykonávať, uverejní Generálny sekretariát Rady v Úradnom vestníku Európskej únie.


title: Rozhodnutie Rady 2006/366/SZBP z  20. marca 2006  o uzavretí Dohody medzi Európskou úniou a vládou Gruzínska o postavení osobitného zástupcu Európskej únie pre Zakaukazsko a jeho podporného tímu v Gruzínsku

text:
               23.5.2006

               SK

               Úradný vestník Európskej únie

               L 135/14

         ROZHODNUTIE RADY 2006/366/SZBP
   z 20. marca 2006
   o uzavretí Dohody medzi Európskou úniou a vládou Gruzínska o postavení osobitného zástupcu Európskej únie pre Zakaukazsko a jeho podporného tímu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               V nadväznosti na rozhodnutie reagovať na situáciu po skončení misie OBSE pre monitorovanie hraníc posilnením osobitného zástupcu Európskej únie pre Zakaukazsko, Rada 28. júla 2005 prijala jednotnú akciu 2005/582/SZBP, ktorou sa mení, dopĺňa a predlžuje mandát osobitného zástupcu Európskej únie pre južný Kaukaz (1).

               (2)

               Na základe rozhodnutia Rady z 3. októbra 2005, ktorým sa predsedníctvo, ktorému v prípade potreby pomáha generálny tajomník/vysoký splnomocnenec, poveruje začatím rokovaní, predsedníctvo dojednalo dohodu medzi Európskou úniou a vládou Gruzínska o postavení OZEÚ pre Zakaukazsko a jeho podporného tímu v Gruzínsku.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a vládou Gruzínska o postavení osobitného zástupcu Európskej únie pre Zakaukazsko a jeho podporného tímu v Gruzínsku sa týmto schvaľuje v mene Únie.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu/osoby splnomocnenú/splnomocnené podpísať túto dohodu s cieľom zaviazať Úniu.
   Článok 3
   Toto rozhodnutie sa uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 20. marca 2006

            Za Radu

            predsedníčka

         U. PLASSNIK

      (1)  Ú. v. EÚ L 199, 29.7.2005, s. 92. Jednotná akcia zmenená a doplnená jednotnou akciou 2006/121/SZBP (Ú. v. EÚ L 49, 21.2.2006, s. 14).
    ---documentbreak---

               23.5.2006

               SK

               Úradný vestník Európskej únie

               L 135/15

         PREKLAD
   DOHODA
   medzi Európskou úniou a vládou Gruzínska o postavení osobitného zástupcu Európskej únie pre Zakaukazsko a jeho podporného tímu v Gruzínsku
   VLÁDA GRUZÍNSKA, ďalej len „hostiteľská strana“,
   na jednej strane a
   EURÓPSKA ÚNIA, ďalej len „EÚ“,
   na strane druhej,
   spolu ďalej len „strany“,
   BERÚC DO ÚVAHY:

               —

               jednotnú akciu Rady 2003/496/SZBP zo 7. júla 2003 o vymenovaní osobitného zástupcu Európskej únie pre Zakaukazsko,

               —

               jednotnú akciu Rady 2003/872/SZBP z 8. decembra 2003, ktorou sa predlžuje, mení a dopĺňa mandát osobitného zástupcu Európskej únie pre Zakaukazsko,

               —

               jednotnú akciu Rady 2005/330/SZBP z 26. apríla 2005, ktorou sa mení a dopĺňa mandát osobitného zástupcu Európskej únie pre južný Kaukaz,

               —

               jednotnú akciu Rady 2005/582/SZBP z 28. júla 2005, ktorou sa mení, dopĺňa a predlžuje mandát osobitného zástupcu Európskej únie pre južný Kaukaz,

               —

               list GT/VS Javiera Solanu gruzínskemu predsedovi vlády Zurabovi Noghaidelimu zo 6. júla 2005 a jeho odpoveď z 31. augusta 2005,

               —

               jednotnú akciu Rady 2006/121/SZBP z 20. februára 2006 o vymenovaní osobitného zástupcu Európskej únie pre Zakaukazsko,

         SA DOHODLI TAKTO:
   Článok 1
   Všeobecné ustanovenia
   1.   Osobitný zástupca Európskej únie (OZEÚ) a členovia jeho podporného tímu vrátane administratívneho a technického personálu a miestneho personálu dodržiavajú zákony a iné právne predpisy hostiteľskej strany a vyhýbajú sa každému postupu alebo činnosti, ktoré by boli nezlučiteľné s nestrannou a medzinárodnou povahou ich povinností alebo by odporovali ustanoveniam tejto dohody.
   2.   OZEÚ pravidelne a včas informuje vládu hostiteľskej strany o počte, menách a štátnej príslušnosti členov svojho podporného tímu, ktorý pôsobí na území hostiteľskej strany, vrátane administratívneho a technického personálu a miestneho personálu tým, že predkladá notifikačný zoznam ministerstvu zahraničných vecí hostiteľskej strany.
   Článok 2
   Výsady a imunity OZEÚ a jeho podporného tímu
   OZEÚ a členom jeho podporného tímu, ktorý osobitný zástupca EÚ zamestnáva, s výnimkou administratívneho a technického personálu (vrátane miestneho personálu), sa udeľujú rovnaké výsady a imunity ako diplomatickým pracovníkom podľa Viedenského dohovoru o diplomatických stykoch z 18. apríla 1961 (ďalej len „Viedenský dohovor“). Tieto výsady a imunity sa tiež udeľujú rodinným príslušníkom OZEÚ a rodinným príslušníkom členov jeho podporného tímu uvedeného vyššie.
   Článok 3
   Postavenie OZEÚ a jeho podporného tímu
   OZEÚ a jeho podporenému tímu sa udeľuje rovnaké postavenie ako diplomatickej misii podľa Viedenského dohovoru.
   Článok 4
   Imunity a výsady administratívneho a technického personálu
   Administratívny a technický personál, ktorý zamestnáva OZEÚ, požíva rovnaké výsady a imunity ako administratívny a technický personál diplomatickej misie podľa Viedenského dohovoru.
   Článok 5
   Postavenie miestneho personálu
   Miestnemu personálu, ktorý zamestnáva OZEÚ a ktorého členovia sú štátnymi príslušníkmi hostiteľskej strany alebo v nej majú trvalý pobyt, požívajú rovnaké postavenie ako miestny personál zamestnaný v diplomatických misiách v hostiteľskej strane v súlade s Viedenským dohovorom.
   Článok 6
   Bezpečnosť
   1.   Vláda hostiteľskej strany prostredníctvom vlastných možností preberá plnú zodpovednosť za bezpečnosť personálu podporného tímu a na tento účel po porade s osobitným zástupcom EÚ alebo jeho určeným zástupcom podniká všetky potrebné opatrenia na ochranu a zaistenie bezpečnosti podporného tímu vrátane bezplatných krokov pri núdzovej evakuácii podporného tímu všetkými nevyhnutnými prostriedkami.
   2.   Orgány hostiteľskej strany vždy zodpovedajú za zaistenie osobnej bezpečnosti podporného tímu a bezpečnosti počas jeho prepravy a v mieste jeho ubytovania pri práci mimo Tbilisi.
   3.   Po dohode s OZEÚ alebo jeho určeným zástupcom a ak to vyžaduje všeobecná bezpečnostná situácia, toto zaistenie bezpečnosti zahŕňa poskytnutie dostatočného počtu ozbrojeného a primerane vybaveného personálu, ktorý sprevádza podporný tím pri jeho presune, okrem iného aj pri presune vrtuľníkom.
   Článok 7
   Prístup ku hraniciam
   Počas výkonu svojich povinností má OZEÚ a jeho podporný tím neobmedzený prístup k severnej, východnej a južnej hranici hostiteľskej strany.
   Článok 8
   Nadobudnutie platnosti a skončenie
   1.   Táto dohoda nadobúda platnosť po písomnom oznámení strán, že boli splnené vnútorné požiadavky pre jej nadobudnutie platnosti.
   2.   Táto dohoda sa môže zmeniť a doplniť na základe vzájomnej písomnej dohody strán. Tieto zmeny a doplnenia nadobúdajú platnosť podľa odseku 1.
   3.   Táto dohoda ostáva v platnosti až do konečného odchodu OZEÚ a jeho podporného tímu.
   4.   Túto dohodu možno vypovedať písomným oznámením druhej strane. Vypovedanie nadobúda účinnosť 60 dní po obdržaní oznámenia o vypovedaní druhou stranou.
   5.   Skončenie alebo vypovedanie tejto dohody neovplyvňuje práva ani záväzky, ktoré vyplývajú z vykonávania tejto dohody pred jej skončením alebo vypovedaním.

      V Bruseli 12. mája 2006 v anglickom jazyku


Dôležité právne oznámenie

|

2006/568/ES: Rozhodnutie Komisie z 3. marca 2006 o uzatvorení dohody vo forme výmeny listov medzi Európskym spoločenstvom a Čilskou republikou o zmenách a doplneniach dodatku II k dohode o obchode s liehovinami a aromatizovanými nápojmi v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej - Dohoda vo forme výmeny listov medzi Európskym spoločenstvom a Čilskou republikou o zmenách a doplneniach dodatku II k dohode o obchode s liehovinami a aromatizovanými nápojmi v rámci Dohody o pridružení medzi medzi Európskym spoločenstvom a jeho členskými štátmi na jednej strane a Čilskou republikou na strane druhej

Úradný vestník L 231 , 24/08/2006 S. 0135 - 0138

		Rozhodnutie Komisiez 3. marca 2006o uzatvorení dohody vo forme výmeny listov medzi Európskym spoločenstvom a Čilskou republikou o zmenách a doplneniach dodatku II k dohode o obchode s liehovinami a aromatizovanými nápojmi v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej(2006/568/ES)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na rozhodnutie Rady 2005/269/ES z 28. februára 2005 o uzatvorení Dohody o pridružení medzi Európskym spoločenstvom a jeho členskými štátmi na strane jednej a Čilskou republikou na strane druhej [1], najmä na jeho článok 3 ods. 2,keďže:(1) Ak sa vezmú do úvahy závery druhého stretnutia Spoločného výboru dohody o obchode s vínom a prvého stretnutia Spoločného výboru dohody o obchode s liehovinami a aromatizovanými nápojmi v rámci dohody o pridružení medzi EÚ a Čile z 13. – 14. júna 2005, ktoré sa obidve konali v Madride, je potrebné zmeniť a doplniť dodatok II k dohode o obchode s liehovinami a aromatizovanými nápojmi, ktorý je pripojený k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na druhej strane, s cieľom povoliť používanie určitých čilských obchodných značiek, ktoré sa zhodujú so zemepisnými označeniami, ktoré sa majú používať na čilskom vnútornom trhu v obmedzených množstvách až do 31. januára 2014, s účinnosťou od 24. apríla 2006.(2) V súlade s článkom 16 ods. 2 uvedenej dohody preto Spoločenstvo a Čilská republika prerokovali dohodu vo forme výmeny listov, ktorá zmení a doplní dodatok II.(3) Výmena listov by sa preto mala schváliť.(4) Opatrenia ustanovené v tomto rozhodnutí sú v súlade so stanoviskom Riadiaceho výboru pre liehoviny,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Čilskou republikou, ktorou sa mení a dopĺňa dodatok II k dohode o obchode s liehovinami a aromatizovanými nápojmi v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, sa týmto v mene Spoločenstva schvaľuje.Text dohody je pripojený k tomuto rozhodnutiu.Článok 2Komisár pre poľnohospodárstvo a rozvoj vidieka sa týmto splnomocňuje na podpísanie výmeny listov tak, aby zaväzovali Spoločenstvo.V Bruseli 3. marca 2006Za KomisiuMariann Fischer Boelčlenka Komisie[1] Ú. v. ES L 84, 2.4.2005, s. 19.--------------------------------------------------Dohoda vo forme výmeny listovmedzi Európskym spoločenstvom a Čilskou republikou o zmenách a doplneniach dodatku II k dohode o obchode s liehovinami a aromatizovanými nápojmi v rámci Dohody o pridružení medzi medzi Európskym spoločenstvom a jeho členskými štátmi na jednej strane a Čilskou republikou na strane druhejLIST č. 1List od Európskeho spoločenstvaBrusel 24. apríla 2006Vážený pane,mám tú česť odvolať sa na stretnutia venované technickým úpravám, ktoré sa konali v súlade s článkom 16 ods. 2 dohody o obchode s liehovinami a aromatizovanými nápojmi, ktorá je prílohou k Dohode o pridružení medzi medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, ktorá stanovuje, že zmluvné strany môžu túto dohodu po vzájomnom súhlase zmeniť a doplniť dodatkami k tejto dohode s cieľom zohľadniť zmeny a doplnenia zákonov a právnych predpisov strán.Na týchto stretnutiach sa dospelo k záverom, že niektoré čilské obchodné značky, ktoré sa zhodujú so zemepisnými označeniami Spoločenstva, sa musia zahrnúť do dodatku II (Zoznam obchodných značiek, na ktoré sa vzťahuje článok 7).Mám preto tú česť navrhnúť, aby sa dodatok II dohody o obchode s liehovinami a aromatizovanými nápojmi nahradil priloženým dodatkom s účinnosťou od dnešného dňa.Bol by som Vám zaviazaný, keby ste mohli potvrdiť, že Vaša vláda s obsahom tohto listu súhlasí.Prijmite, prosím, výraz mojej najhlbšej úcty.V mene Európskeho spoločenstvaMariann Fischer BoelLIST č. 2List z ČileBrusel 24. apríla 2006Vážená pani,mám česť potvrdiť dnešným dátumom prijatie Vášho listu tohto znenia:"Mám tú česť odvolať sa na stretnutia venované technickým úpravám, ktoré sa konali v súlade s článkom 16 ods. 2 dohody o obchode s liehovinami a aromatizovanými nápojmi, ktorá je prílohou k Dohode o pridružení medzi medzi Európskym spoločenstvom a jeho členskými štátmi na jednej strane a Čilskou republikou na strane druhej z 18. novembra 2002, ktorá stanovuje, že zmluvné strany môžu túto dohodu po vzájomnom súhlase zmeniť a doplniť dodatkami k tejto dohode s cieľom zohľadniť zmeny a doplnenia zákonov a právnych predpisov strán.Na týchto stretnutiach sa dospelo k záverom, že niektoré čilské obchodné značky, ktoré sa zhodujú so zemepisnými označeniami Spoločenstva, sa musia zahrnúť do dodatku II (Zoznam obchodných značiek, na ktoré sa vzťahuje článok 7).Mám preto tú česť navrhnúť, aby sa dodatok II dohody o obchode s liehovinami a aromatizovanými nápojmi nahradil priloženým dodatkom s účinnosťou od dnešného dňa.Bol by som Vám zaviazaný, keby ste mohli potvrdiť, že Vaša vláda s obsahom tohto listu súhlasí."Mám tú česť Vám oznámiť, že Čilská republika súhlasí s obsahom tohto listu.Prijmite, prosím, výraz mojej najhlbšej úcty.V mene Čilskej republikyAlberto Van Klaveren--------------------------------------------------""DODATOK IIOBCHODNÉ ZNAČKY, NA KTORÉ SA VZŤAHUJE ČLÁNOK 7A. Zoznam obchodných značiek, na ktoré sa vzťahuje článok 7 ods. 2Cognac JuanicoCoña ColGran CoñacGrappa San RemoB. Zoznam obchodných značiek, na ktoré sa vzťahuje článok 7 ods. 2a [1]Coñac MabilleCoñac Basin – PasquierCoñac Casino, CamarCoñac MendozaCoñac Cepa de Oro TraversoCoñac Black MontCoñac Lomas de BellavistaGran Coñac RucalbanCoñac JormusCoñac el Lagar de los LagosCoñac Tres PinosCoñac RiobarCoñac MiradorCoñac Tres Aguilas, Fray FranciscoCoñac Subercaseaux, 96, Blanc 96Coñac el GaiteroCoñac 103, Tres Palos CruzadosCoñac Quinta NormalCoñac MónacoCoñac Ponce de LeónCoñac AdasmeCoñac Monte GrandeCoñac Casa Dieguez, Saint Pierre du RoiCoñac D' CuzaCoñac TrianeroCalvados Quinta NormalArmagnac Quinta NormalGrapa MabilleGrapa CasinoGrapa IvrenGrapa Lomas de BellavistaGrapa RucalbanGrapa Valle del SurGrapa Tres PinosGrapa RiobarGrapa el GaiteroGrapa Sol Andino, UvitaGrapa Monte Grande"[1] Vína, liehoviny a aromatizované nápoje, ktoré sú uvedené v zozname B dohody o obchode s liehovinami a aromatizovanými nápojmi, ktorá je prílohou k Dohode o pridružení medzi Európskym spoločenstvom a Čilskou republikou, nesmίs prekročiť celkové množstvo 22000 hl za rok."--------------------------------------------------


title: Rozhodnutie Rady zo 16. decembra 1996 o monitorovaní vykonávania dokumentov prijatých Radou, ktoré sa týkajú ilegálneho prisťahovalectva, readmisie, nezákonného zamestnávania štátnych príslušníkov tretích krajín a spolupráce pri vykonávaní príkazov na vyhostenie

text:
Dôležité právne oznámenie

|

31996D0749

Úradný vestník L 342 , 31/12/1996 S. 0005 - 0005

		Rozhodnutie Radyzo 16. decembra 1996o monitorovaní vykonávania dokumentov prijatých Radou, ktoré sa týkajú ilegálneho prisťahovalectva, readmisie, nezákonného zamestnávania štátnych príslušníkov tretích krajín a spolupráce pri vykonávaní príkazov na vyhostenie(96/749/SVZ)RADA EURÓPSKEJ ÚNIEso zreteľom na Zmluvu o Európskej únii a najmä na jej článok K.3 ods. 2 písm. a),so zreteľom na prioritu pracovného programu prijatého Radou 30. novembra 1993 v Bruseli, odvolávajúc sa najmä na prípravu ročnej správy o výkonoch, resp. úspechoch v oblasti súdnictva a vnútroštátnych záležitostí a na rezolúciu Rady zo 14. októbra 1996, stanovujúcu priority pre kooperáciu v oblasti súdnictva a vnútroštátnych záležitostí pre obdobie od 1. júla 1996 do 30. júna 1998 [1].keďže článok K.1 odsek 3 písm. c) Zmluvy stanovuje, že členské štáty nazerajú na boj proti ilegálnemu prisťahovalectvu, pobytu a práci štátnych príslušníkov tretích krajín na území členských štátov ako na záležitosti spoločného záujmu;keďže monitorovanie vykonávania dokumentov prijatých v tejto oblasti Radou, ktoré budú vykonávať členské štáty, ukáže praktické výsledky práce Rady v tejto záležitosti a bude užitočnou pomocou pre jej budúcu prácu,ROZHODLA TAKTO:Článok 1Príprava dotazníkaPredsedníctvo doručí každý rok členským štátom dotazník navrhnutý tak, aby ukázal, ako vykonávali dokumenty prijaté Radou týkajúce sa ilegálneho prisťahovalectva, readmisie, nezákonného zamestnávania štátnych príslušníkov tretích krajín a spolupráce pri vykonávaní príkazov na vyhostenie.Článok 2Obsah dotazníkaDotazník sa vzťahuje na nasledujúce otázky:- ustanovenia prijaté v priebehu predchádzajúceho roka členskými štátmi v akýchkoľvek oblastiach, na ktoré sa vzťahujú dokumenty uvedené v článku 1,- akékoľvek problémy, s ktorými sa stretli pri prijímaní takýchto ustanovení,- pravdepodobnosť, že budú ustanovenia v oblasti uvedenej v prvom odseku, prijaté v blízkej budúcnosti,- praktické uplatňovanie uvedených dokumentov a ustanovení.Článok 3Vyhodnotenie odpovedíSprávu vypracuje Generálny sekretariát Rady na základe odpovedí, ktoré sekretariát dostal od členských štátov a predloží ich Rade.Článok 4Prvé vykonaniePrvý dotazník bude členským štátom zaslaný najneskôr do 30. júna 1997 a bude sa týkať obdobia od vstupu platnosti Zmluvy o Európskej únii.V Bruseli 16. decembra 1996Za RaduPredsedaM. D. Higgins[1] Ú. v. ES C 319, 26.10.1996, s. 1.--------------------------------------------------


title: Rozhodnutie Rady z 12. septembra 2016, ktorým sa prijíma pozícia Rady k návrhu všeobecného rozpočtu Európskej únie na rozpočtový rok 2017

text:
               13.9.2016

               SK

               Úradný vestník Európskej únie

               C 336/1

         ROZHODNUTIE RADY
   z 12. septembra 2016,
   ktorým sa prijíma pozícia Rady k návrhu všeobecného rozpočtu Európskej únie na rozpočtový rok 2017
   (2016/C 336/01)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 314 ods. 3, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   keďže:

               1.

               Komisia 18. júla 2016 predložila návrh obsahujúci návrh všeobecného rozpočtu Európskej únie na rozpočtový rok 2017 (1).

               2.

               Rada preskúmala návrh Komisie s cieľom vymedziť pozíciu, ktorá ja na strane príjmov v súlade s rozhodnutím Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev (2) a na strane výdavkov v súlade s nariadením Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3),

         ROZHODLA TAKTO:
   Jediný článok
   Rada 12. septembra 2016 prijala pozíciu Rady k návrhu všeobecného rozpočtu Európskej únie na rozpočtový rok 2017.
   Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.

      V Bruseli 12. septembra 2016

            Za Radu

            predseda

         M. LAJČÁK

      (1)  COM(2016) 300 final.

      (2)  Ú. v. EÚ L 163, 23.6.2007, s. 17.

      (3)  Ú. v. EÚ L 347, 20.12.2013, s. 884.


title: Rozhodnutie Rady z 3. mája 1989 o uzavretí Tretieho dodatkového protokolu k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky do spoločenstva

text:
Dôležité právne oznámenie

|

31989D0433

Úradný vestník L 206 , 18/07/1989 S. 0007 - 0007 Fínske špeciálne vydanie: Kapitola 11 Zväzok 15 S. 0105  Švédske špeciálne vydanie: Kapitola 11 Zväzok 15 S. 0105

		Rozhodnutie Radyz 3. mája 1989o uzavretí Tretieho dodatkového protokolu k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky do spoločenstva(89/433/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113,so zreteľom na návrh Komisie,keďže úplné oslobodenie dovozu zo Španielska od cla Islandskou republikou by uľahčilo obchodovanie medzi týmito dvoma krajinami;keďže Dodatkový protokol k Dohode medzi Európskym hospodárskym spoločenstvom a Islandskou republikou [1] v dôsledku pristúpenia Španielskeho kráľovstva a Portugalskej republiky do spoločenstva, podpísaný 22. júla 1972 v Bruseli, neustanovuje, aby Islandská republika oslobodila od cla tovar privážaný zo Španielska;keďže je preto nevyhnutné schváliť tretí dodatkový protokol k horeuvedenej dohode, s cieľom stanoviť úplné oslobodenie produktov dovážaných zo Španielska na Island od cla, na ktoré sa vzťahuje táto dohoda,ROZHODLA TAKTO:Článok 1Tretí dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Španielskeho kráľovstva a Portugalskej republiky do spoločenstva sa týmto schvaľuje v mene spoločenstva.Text protokolu je priložené k tomuto rozhodnutiu.Článok 2Predseda Rady predloží oznámenie stanovené v článku 3 protokolu [2].Článok 3Rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.V Bruseli 3. mája 1989Za RadupredsedaP. Solbes[1] Ú. v. ES L 301, 31.12.1971, s. 2.[2] Dátum vstupu protokolu do platnosti bude Generálnym sekretariátom Rady uverejnený v Úradnom vestníku Európskych spoločenstiev.--------------------------------------------------


title: Rozhodnutie Rady 2007/266/SZBP z  28. januára 2008 o uzavretí Dohody medzi Európskou úniou a Čadskou republikou o štatúte ozbrojených síl pod vedením Európskej únie v Čadskej republike

text:
               26.3.2008

               SK

               Úradný vestník Európskej únie

               L 83/39

         ROZHODNUTIE RADY 2007/266/SZBP
   z 28. januára 2008
   o uzavretí Dohody medzi Európskou úniou a Čadskou republikou o štatúte ozbrojených síl pod vedením Európskej únie v Čadskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Bezpečnostná rada Organizácie Spojených národov prijala 25. septembra 2007 rezolúciu 1778 (2007), ktorou sa schvaľuje zriadenie misie Organizácie Spojených národov v Stredoafrickej republike a v Čade (MINURCAT) a ktorou sa Európska únia poveruje realizovať v týchto krajinách na obdobie dvanástich mesiacov od vyhlásenia počiatočnej operatívnej spôsobilosti operáciu zameranú na podporu misie Organizácie Spojených národov. Rezolúcia okrem toho vyzvala vládu Čadskej republiky, vládu Stredoafrickej republiky a Európsku úniu, aby čo najskôr uzavreli dohody o štatúte ozbrojených síl pôsobiacich v rámci operácie Európskej únie.

               (2)

               Rada 15. októbra 2007 prijala jednotnú akciu 2007/677/SZBP o vojenskej operácii Európskej únie v Čadskej republike a Stredoafrickej republike (1) (EUFOR Tchad/RCA).

               (3)

               Predsedníctvo, ktorému pomáha generálny tajomník/vysoký splnomocnenec, na základe poverenia udeleného Radou 18. septembra 2007 v súlade s článkom 24 zmluvy dojednalo dohodu medzi Európskou úniou a Čadskou republikou o štatúte ozbrojených síl pod vedením Európskej únie v Čadskej republike.

               (4)

               Dohoda by sa mala schváliť,

         ROZHODLA:
   Článok 1
   Týmto sa v mene Európskej únie schvaľuje Dohoda medzi Európskou úniou a Čadskou republikou o štatúte ozbrojených síl pod vedením Európskej únie v Čadskej republike.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 28. januára 2008

            Za Radu

            predseda

         D. RUPEL

      (1)  Ú. v. EÚ L 279, 23.10.2007, s. 21.
    ---documentbreak---

               26.3.2008

               SK

               Úradný vestník Európskej únie

               L 83/40

         PREKLAD
   DOHODA
   medzi Európskou úniou a Čadskou republikou o štatúte ozbrojených síl pod vedením Európskej únie v Čadskej republike
   EURÓPSKA ÚNIA, ďalej len „EÚ“,
   na jednej strane a
   ČADSKÁ REPUBLIKA, ďalej len „hostiteľský štát“,
   na strane druhej,
   ďalej len „zmluvné strany“,
   BERÚC DO ÚVAHY:

               —

               rezolúciu Bezpečnostnej rady OSN 1778 (2007) z 25. septembra 2007,

               —

               jednotnú akciu Rady 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (1) (EUFOR Tchad/RCA),

               —

               skutočnosť, že touto dohodou nie sú dotknuté práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,

         DOHODLI SA TAKTO:
   Článok 1
   Rozsah pôsobnosti a vymedzenie pojmov
   1.   Táto dohoda sa vzťahuje na ozbrojené sily pod vedením Európskej únie a ich personál.
   2.   Táto dohoda sa uplatňuje iba na území hostiteľského štátu.
   3.   Na účely tejto dohody:

               a)

               „ozbrojené sily pod vedení Európskej únie (EUFOR)“ znamenajú vojenský hlavný štáb EÚ a národné kontingenty, ktoré sa zúčastňujú operácie, ich zariadenia a dopravné prostriedky;

               b)

               „operácia“ znamená prípravu, vytvorenie, vykonanie a podporu vojenskej misie v nadväznosti na mandát vyplývajúci z rezolúcie Bezpečnostnej rady OSN 1778 (2007) z 25. septembra 2007;

               c)

               „veliteľ ozbrojených síl EÚ“ znamená veliteľa na mieste operácie;

               d)

               „vojenský hlavný štáb EÚ“ znamená vojenský hlavný štáb a jeho zložky bez ohľadu na ich sídlo podliehajúci vojenským veliteľom EÚ, ktorí vykonávajú vojenské velenie alebo kontrolu operácie;

               e)

               „národné kontingenty“ znamenajú jednotky a zložky patriace členským štátom Európskej únie a iným štátom, ktoré sa zúčastňujú operácie;

               f)

               „personál EUFOR-u“ znamená civilný a vojenský personál pridelený EUFOR-u, ako aj personál podieľajúci sa na príprave operácie a personál vykonávajúci misiu pre vysielajúci štát alebo inštitúciu EÚ v rámci operácie, pokiaľ nie je v tejto dohode ustanovené inak, na území hostiteľského štátu s výnimkou personálu zamestnaného miestne a personálu zamestnaného medzinárodnými obchodnými zmluvnými dodávateľmi;

               g)

               „personál zamestnaný miestne“ znamená personál pozostávajúci zo štátnych príslušníkov alebo osôb s trvalým pobytom v hostiteľskom štáte;

               h)

               „zariadenia“ znamenajú všetky priestory, ubytovanie a pozemok potrebný pre EUFOR a personál EUFOR-u;

               i)

               „vysielajúci štát“ znamená štát poskytujúci EUFOR-u národný kontingent.

         Článok 2
   Všeobecné ustanovenia
   1.   EUFOR a personál EUFOR-u dodržiavajú zákony a nariadenia hostiteľského štátu a zdržia sa konania alebo činnosti, ktorá sa nezlučuje s cieľmi operácie.
   2.   EUFOR pravidelne informuje vládu hostiteľského štátu o počte členov personálu EUFOR-u umiestnených na území hostiteľského štátu.
   Článok 3
   Identifikácia
   1.   Personál EUFOR-u musí mať vždy pri sebe pas alebo vojenský preukaz totožnosti.
   2.   Vozidlá, lietadlá, plavidlá a iné dopravné prostriedky EUFOR-u musia byť zreteľne označené značkami EUFOR a/alebo poznávacími značkami, s ktorými sú oboznámené príslušné orgány hostiteľského štátu.
   3.   EUFOR má právo na vyvesenie vlajky Európskej únie a označenia, ako napr. vojenské insígnie, hodnosti a oficiálne znaky, na zariadeniach, vozidlách a iných dopravných prostriedkoch. Uniformy personálu EUFOR-u sú zreteľne označené znakom EUFOR. Národné vlajky alebo insígnie národných kontingentov tvoriacich súčasť operácie môžu byť vyvesené na zariadeniach EUFOR-u alebo umiestnené na vozidlách a iných dopravných prostriedkoch a uniformách EUFOR-u na základe rozhodnutia veliteľa ozbrojených síl EÚ.
   Článok 4
   Prekračovanie hraníc a pohyb na území hostiteľského štátu
   1.   Personál EUFOR-u vstupuje na územie hostiteľského štátu iba na základe predloženia dokladov stanovených v článku 3 ods. 1 alebo v prípade prvého vstupu na základe individuálneho alebo kolektívneho rozkazu, ktorý vydal EUFOR. Je oslobodený od nariadení o pasoch a vízach, imigračných kontrol a colných kontrol pri vstupe, výstupe alebo na území hostiteľského štátu.
   2.   Personál EUFOR-u nepodlieha právnym predpisom hostiteľského štátu, ktoré upravujú registráciu a kontrolu cudzincov, nepovažuje sa však za oprávneného na získanie trvalého pobytu alebo bydliska na území hostiteľského štátu.
   3.   Zoznam majetku a dopravných prostriedkov EUFOR-u, ktoré vstupujú na územie hostiteľského štátu, prechádzajú ním alebo z neho vystupujú na účely podpory operácie, sa na informačné účely oznámi hostiteľskému štátu. EUFOR je však oslobodený od povinnosti predložiť akékoľvek ďalšie colné doklady a od kontrol.
   4.   Členovia personálu EUFOR-u môžu viesť motorové vozidlá a riadiť lietadlá na území hostiteľského štátu za podmienky, že majú platný príslušný národný, medzinárodný alebo vojenský vodičský preukaz alebo oprávnenie na riadenie lietadiel.
   5.   Na účely operácie zaručí hostiteľský štát EUFOR-u a personálu EUFOR-u slobodu pohybu a slobodu cestovania po svojom území vrátane svojho vzdušného priestoru v spolupráci s príslušnými orgánmi hostiteľského štátu v súlade s podmienkami ustanovenými v článku 18 tejto dohody.
   6.   Na účely operácie a so súhlasom príslušných čadských orgánov môže EUFOR na území hostiteľského štátu, ako aj v jeho vzdušnom priestore vykonávať cvičenia vrátane cvičení so zbraňami.
   7.   Na účely operácie môže EUFOR používať verejné komunikácie, mosty, trajekty a letiská bez ciel, poplatkov, mýta, daní a podobných nákladov. EUFOR nie je oslobodený od primeraných poplatkov za služby, o ktoré požiada a ktoré dostane, za podmienok, ktoré sa vzťahujú na služby poskytované ozbrojeným silám hostiteľského štátu.
   Článok 5
   Výsady a imunity EUFOR-u, ktoré zaručuje hostiteľský štát
   1.   Zariadenia EUFOR-u sú nedotknuteľné. Zástupcovia hostiteľského štátu do nich nevstúpia bez súhlasu veliteľa ozbrojených síl EÚ.
   2.   Zariadenia EUFOR-u, ich vybavenie a ostatný majetok v nich, ako aj dopravné prostriedky požívajú imunitu voči prehliadke, zabaveniu, zadržaniu alebo exekúcii.
   3.   EUFOR, jeho majetok a aktíva bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   4.   EUFOR, jeho majetok a aktíva bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   5.   Úradná korešpondencia EUFOR-u je nedotknuteľná. Úradná korešpondencia znamená všetku korešpondenciu týkajúcu sa operácie a jej funkcií.
   6.   Pokiaľ ide o kupovaný alebo dovážaný tovar, poskytované služby a zariadenia využívané EUFOR-om na účely operácie, EUFOR, ako aj jeho poskytovatelia služieb a zmluvní dodávatelia, ak nie sú štátnymi príslušníkmi hostiteľského štátu, sú oslobodení od všetkých vnútroštátnych, regionálnych a obecných odvodov, daní a poplatkov obdobného charakteru. EUFOR nie je oslobodený od odvodov, daní alebo poplatkov, ktoré predstavujú platby za poskytnuté služby.
   7.   Hostiteľský štát povolí vstup tovaru, vojenských vozidiel, vojenského materiálu a výrobkov určených výlučne pre operáciu a udelí výnimku z uplatňovania všetkých ciel, poplatkov, mýta, daní a podobných nákladov okrem poplatkov za skladovanie, dopravu a poplatkov, ktoré predstavujú platby za iné poskytnuté služby.
   Článok 6
   Výsady a imunity personálu EUFOR-u, ktoré zaručuje hostiteľský štát
   1.   Personál EUFOR-u nepodlieha nijakej forme zatknutia alebo zadržania.
   2.   Dokumenty, korešpondencia a majetok personálu EUFOR-u požíva nedotknuteľnosť s výnimkou opatrení na exekúciu, ktoré sú povolené podľa odseku 6.
   3.   Personál EUFOR-u požíva imunitu voči trestnej právomoci hostiteľského štátu.
   Imunity voči trestnej právomoci personálu EUFOR-u sa môže vysielajúci štát alebo dotknutá inštitúcia EÚ podľa okolností vzdať. Takéto vzdanie sa musí byť vždy výslovné.
   4.   EUFOR-u požíva imunitu voči občianskej a správnej právomoci hostiteľského štátu, pokiaľ ide o ústne alebo písomné slovné prejavy a o všetky činy vykonané pri výkone služobných funkcií. Ak sa proti personálu EUFOR-u začne akékoľvek občianske konanie pre súdom hostiteľského štátu, ihneď o tom bude oboznámený veliteľ ozbrojených síl EÚ a príslušný orgán vysielajúceho štátu alebo inštitúcia EÚ. Pred začatím súdneho konania veliteľ ozbrojených síl EÚ a príslušný orgán vysielajúceho štátu alebo inštitúcia EÚ súdu potvrdí, či daný čin spáchal člen personálu EUFOR-u pri výkone služobných funkcií.
   Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 15. Ak čin nebol spáchaný pri výkone služobných funkcií, môže konanie pokračovať. Potvrdenie veliteľa ozbrojených síl EÚ a príslušného orgánu vysielajúceho štátu alebo inštitúcie EÚ je záväzné pre súdnu právomoc hostiteľského štátu, ktorý ho nemôže napadnúť.
   Začatie konania zo strany člena personálu EUFOR-u bráni uplatneniu imunity voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   5.   Člen personálu EUFOR-u nie je povinný poskytnúť svedeckú výpoveď.
   6.   Vo vzťahu k členovi personálu EUFOR-u nemožno prijať opatrenia na exekúciu okrem prípadu, keď sa proti nemu začne občianske konanie, ktoré sa nevzťahuje na jeho služobné funkcie. Majetok personálu EÚ, ktorý potvrdí veliteľ ozbrojených síl EÚ a ktorý je potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskych konaniach personál EUFOR-u nepodlieha obmedzeniam osobnej slobody alebo iným obmedzujúcim opatreniam.
   7.   Imunita personálu EUFOR-u voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   8.   Personál EUFOR-u je v súvislosti so službami poskytovanými EUFOR-u oslobodený od ustanovení o sociálnom zabezpečení, ktoré môžu platiť v hostiteľskom štáte.
   9.   Personál EUFOR-u je oslobodený od akejkoľvek formy zdaňovania mzdy a požitkov v hostiteľskom štáte, ktoré mu vypláca EUFOR alebo vysielajúci štát, ako aj zdaňovania akéhokoľvek príjmu, ktorý dostane mimo hostiteľského štátu.
   10.   Osobné predmety a veci personálu EUFOR-u, ktoré používa na osobnú potrebu, sú oslobodené od akýchkoľvek daní a poplatkov na základe ustanovení aktu 2/92-UDEAC/556-CD-SE 1 z 30. apríla 1992. Na účely udelenia tohto oslobodenia predloží veliteľ ozbrojených síl EÚ príslušným orgánom ním podpísanú žiadosť o vydanie potvrdenia o oslobodení.
   Osobná batožina členov personálu EUFOR-u je oslobodená od kontroly, ak neexistujú závažné dôvody predpokladať, že obsahuje predmety a veci, ktoré nie sú určené pre osobnú potrebu personálu EUFOR-u, alebo predmety, ktorých dovoz alebo vývoz zakazuje zákon alebo ktoré podliehajú kontrole podľa nariadení o karanténe hostiteľského štátu. Takáto kontrola sa uskutoční iba za prítomnosti dotknutého člena personálu EUFOR-u alebo splnomocneného zástupcu EUFOR-u.
   Článok 7
   Personál zamestnaný miestne
   Personál zamestnaný miestne požíva výsady a imunity iba v rozsahu, ktorý povoľuje hostiteľský štát. Hostiteľský štát však vykonáva svoju súdnu právomoc nad týmto personálom tak, aby pritom nevhodne nezasahoval do výkonu funkcií operácie.
   Článok 8
   Trestná právomoc
   Príslušné orgány vysielajúceho štátu majú právo na výkon všetkej trestnej právomoci a disciplinárnej právomoci, ktorú im udeľuje právo vysielajúceho štátu, na území hostiteľského štátu, pokiaľ ide o všetkých členov personálu EUFOR-u podliehajúcich príslušnému právu vysielajúceho štátu.
   Článok 9
   Uniforma a zbrane
   1.   Nosenie uniformy podlieha pravidlám, ktoré vydáva veliteľ ozbrojených síl EÚ.
   2.   Vojenský personál EUFOR-u môže nosiť zbrane a strelivo za podmienky, že ho na to rozkazy oprávňujú.
   Článok 10
   Podpora hostiteľského štátu a uzatváranie zmlúv
   1.   Hostiteľský štát súhlasí, že pomôže EUFOR-u pri hľadaní vhodných zariadení, ak o to požiada.
   2.   Hostiteľský štát bezplatne poskytne zariadenia, ktoré vlastní, a zariadenia, ktoré vlastnia súkromné právnické osoby, ak sú tieto zariadenia potrebné pre výkon správnych a operačných činností EUFOR-u.
   3.   V rámci svojich možností a prostriedkov hostiteľský štát pomáha pri príprave, zriaďovaní, vykonávaní a podpore operácie. Pomoc a podpora hostiteľského štátu pri operácii sa poskytuje za rovnakých podmienok ako pomoc a podpora poskytovaná ozbrojeným silám hostiteľského štátu.
   4.   Právo uplatniteľné na zmluvy uzavreté EUFOR-om v hostiteľskom štáte určí zmluva.
   5.   Zmluva môže stanoviť, že konanie na urovnanie sporov uvedené v článku 15 ods. 3 a 4 sa uplatňuje na spory, ktoré vznikli z uplatňovania zmluvy.
   6.   Hostiteľský štát uľahčí vykonávanie zmlúv, ktoré EUFOR na účely operácie uzavrel s obchodnými subjektmi.
   Článok 11
   Zmena zariadení
   1.   EUFOR je oprávnený stavať, meniť alebo inak upravovať zariadenia v prípade potreby podľa operačných požiadaviek.
   2.   Na tieto stavby, zmeny alebo úpravy nežiada hostiteľský štát od EUFOR-u kompenzáciu.
   Článok 12
   Úmrtie člena personálu EUFOR-u
   1.   Veliteľ ozbrojených síl EÚ má právo prijať a vykonať vhodné opatrenia pre repatriáciu zosnulého člena personálu EUFOR-u, ako aj jeho osobného majetku.
   2.   Bez súhlasu dotknutého štátu a prítomnosti zástupcu EUFOR-u a/alebo dotknutého štátu sa neuskutoční pitva zosnulého člena EUFOR-u.
   3.   V záujme rýchlej repatriácie zosnulého člena personálu EUFOR-u hostiteľský štát a EUFOR spolupracujú v maximálne možnej miere.
   Článok 13
   Bezpečnosť EUFOR-u a vojenská polícia
   1.   Hostiteľský štát prijme všetky potrebné opatrenia na zaistenie bezpečnosti a ochrany EUFOR-u a jeho personálu.
   2.   EUFOR je oprávnený prijímať potrebné opatrenia na zabezpečenie ochrany svojich zariadení – vrátane zariadení používaných počas cvičenia – proti akémukoľvek vonkajšiemu útoku alebo vniknutiu.
   3.   Veliteľ ozbrojených síl EÚ môže na účely udržania poriadku v zariadeniach EUFOR-u zriadiť jednotku vojenskej polície.
   4.   Jednotka vojenskej polície môže tiež po porade a v spolupráci s vojenskou políciou alebo políciou hostiteľského štátu konať mimo týchto zariadení, aby medzi členmi personálu EUFOR-u zabezpečila udržanie vhodného poriadku a disciplíny.
   Článok 14
   Komunikácia
   1.   EUFOR môže inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom vyhnúť sa konfliktom pri používaní vhodných frekvencií. Hostiteľský štát zaručí bezplatný prístup k frekvenčnému spektru.
   2.   Na účely operácie EUFOR požíva právo neobmedzenej komunikácie prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení EUFOR-u a medzi nimi vrátane kladenia káblov a pozemného vedenia.
   3.   V rámci vlastných zariadení môže EUFOR vykonať úpravy potrebné na prenos pošty adresovanej do a z EUFOR-u a/alebo členom alebo od členov personálu EUFOR-u.
   4.   Inštalácia uvedených zariadení sa vykoná v úzkej spolupráci s hostiteľským štátom v súlade s podmienkami ustanovenými v článku 18 tejto dohody.
   Článok 15
   Nároky v prípade úmrtia, zranenia, škody alebo straty
   1.   EUFOR a personál EUFOR-u nenesie zodpovednosť za škody alebo straty civilného alebo štátneho majetku, ktoré súvisia s operačnými potrebami, alebo za škody alebo straty spôsobené činnosťami v súvislosti s občianskymi nepokojmi alebo s ochranou EUFOR-u.
   2.   Pokiaľ ide o nároky vznesené právnickými alebo fyzickými osobami z hostiteľského štátu, s cieľom dosiahnuť priateľské urovnanie sa tieto nároky na náhradu škody alebo straty civilného alebo štátneho majetku, na ktoré sa nevzťahuje odsek 1, ako aj nároky v prípade úmrtia alebo zranenia osôb a nároky na náhradu škody alebo straty majetku EUFOR-u postúpia EUFOR-u prostredníctvom príslušných orgánov hostiteľského štátu alebo príslušným orgánom hostiteľského štátu, pokiaľ ide o nároky, ktoré vzniesol EUFOR.
   3.   V prípade, že nemožno dosiahnuť urovnanie sporu zmierom, nárok sa predloží komisii pre nároky pozostávajúcej v rovnakej miere zo zástupcov EUFOR-u a zástupcov hostiteľského štátu. Urovnanie nárokov sa dosiahne spoločnou dohodou.
   4.   Ak nemožno dosiahnuť urovnanie nárokov v rámci komisie pre nároky, spor:

               a)

               o nároky do 40 000 EUR vrátane sa urovná diplomatickou cestou medzi hostiteľským štátom a zástupcami EÚ;

               b)

               o nároky prekračujúce čiastku uvedenú v písmene a) sa podajú na rozhodcovský súd, ktorého rozhodnutia sú záväzné.

         5.   Rozhodcovský súd pozostáva z troch rozhodcov, jedného rozhodcu menuje hostiteľský štát, jedného rozhodcu menuje EUFOR a tretieho rozhodcu menuje spoločne hostiteľský štát a EUFOR. Ak jedna zo strán nevymenuje rozhodcu do dvoch mesiacov alebo ak sa nedosiahne dohoda medzi hostiteľským štátom a EUFOR-om pri vymenovaní tretieho rozhodcu, daného rozhodcu vymenuje predseda Súdneho dvora Európskych spoločenstiev.
   6.   Medzi EUFOR-om a správnymi orgánmi hostiteľského štátu sa uzavrie správne dojednanie s cieľom určiť pôsobnosť komisie pre nároky a súdu, postup uplatniteľný v rámci týchto orgánov a podmienky, za ktorých sa majú nároky uplatniť.
   Článok 16
   Spojenie a spory
   1.   Všetky otázky, ktoré vzniknú v spojení s uplatňovaním tejto dohody, riešia spoločne zástupcovia EUFOR-u a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi hostiteľským štátom a zástupcami EÚ výlučne diplomatickou cestou.
   Článok 17
   Ostatné ustanovenia
   1.   Ak táto dohoda odkazuje na výsady, imunity a práva EUFOR-u a personálu EUFOR-u, vláda hostiteľského štátu je zodpovedná za vykonávanie a dodržiavanie takýchto imunít, výsad a práv zo strany príslušných miestnych orgánov hostiteľského štátu.
   2.   Nič v tejto dohode nemá za cieľ odchýliť sa alebo sa nechápe ako odchýlka od práv, ktorých sa môže dovolať členský štát EÚ alebo iný štát podieľajúci sa na EUFOR-e podľa iných dohôd.
   Článok 18
   Vykonávacie dojednania
   Na účely uplatňovania tejto dohody sa môžu operačné, správne a technické otázky upraviť osobitnými dojednaniami, ktoré sa uzavrú medzi veliteľom ozbrojených síl EÚ a správnymi orgánmi hostiteľského štátu.
   Článok 19
   Nadobudnutie platnosti a ukončenie
   1.   Táto dohoda sa predbežne vykonáva odo dňa jej podpisu, nadobúda platnosť ukončením vnútorných postupov schválenia oboma zmluvnými stranami a zostáva v platnosti do dňa odchodu poslednej zložky EUFOR-u a posledného člena personálu EUFOR-u, ako to oznámi EUFOR.
   2.   Bez ohľadu na odsek 1 sa ustanovenia obsiahnuté v článku 4 ods. 7, článku 5 ods. 1 až 3, 6 a 7, článku 6 ods. 1, 3, 4, 6 a 8 až 10, článku 10 ods. 2, článku 11, článku 13 ods. 1 a 2 a článku 15 považujú za uplatňované odo dňa rozmiestnenia prvých členov personálu EUFOR-u, ak tento deň predchádza dňu nadobudnutia platnosti tejto dohody.
   3.   Túto dohodu možno zmeniť a doplniť písomnou dohodou zmluvných strán.
   4.   Ukončením tejto dohody nie sú dotknuté práva alebo povinnosti vyplývajúce z vykonávania tejto dohody pred jej ukončením.

      V N'Djaméne 6. marca 2008 v štyroch pôvodných vyhotoveniach vo francúzskom jazyku.

      (1)  Ú. v. EÚ L 279, 23.10.2007, s. 21.